Lexus

Lexus i Norge

Lexus ble først ordentlig introdusert i Norge høsten 1999 med bl.a egen forhandler på Skøyen i Oslo. Ved introduksjonen var IS 200, GS 300 og LS 400 med i tilbudet for det norske markedet. Lexus selges i dag gjennom Lexus Oslo som holder til i Vitaminveien 4 i Oslo.
I august 2007 fikk Lexus separat forhandleranlegg i Oslo, deretter fulgte Tromsø, Bergen, Stavanger og Trondheim. Dette var en del av en offensiv strategi for Europa som hadde som mål å øke antallet forhandlere fra 260 til 330 innen 2010.
I 2006 ble det solgt 137 Lexus i Norge. Salgsmålet for 2007 var 230 biler, 300 i 2010 og 700 i 2012.
Fra 2012 har Lexus i Norge bare tatt inn hybridmodeller. I 2016 ble det solgt 1 163 Lexusmodeller i Norge. Modelltilbudet i 2017 omfatter: CT200h, IS 300h, GS 300h, GS 450h, GS F, LS 600h, LS 600hL, NX 300h, RC 300h, RC F, RX 450h og LC 500.

Lexus IS

Lexus IS er en liten, sportslig sedan. Den produseres av Toyota Motor Corp. for Lexus, og ble opprinnelig solgt under navnet Toyota Altezza i Japan. Modellen ble laget som en modell under ES, og konkurrerer med BMWs 3-serie og Mercedes-Benz' C-klasse. Toyota Altezza ble først lansert i Japan i oktober 1998, Lexus IS 200 i Europa i 1999 og Lexus IS 300 i Nord-Amerika i 2001.
Andre generasjon Lexus IS (2006-modell) ble lansert høsten 2005.
I tillegg til sedanmodellen, kom IS 300 i stasjonsvognversjon med 5 dører, kalt SportCross. Den hadde 6 sylindret bensinmotor på 3 liter, femtrinns, automatisk girkasse med mulighet for manuelle, sekvensielle girskift med hendler under rattet (E-shift). IS200 SportCross kom med 6 sylindret bensinmotor på 2 liter og sekstrinns, manuell girkasse.
Lexus IS var verdens tiende mest kjøpte luksusbil i 2006 med et volum på 48 729 enheter, en økning på 332 % fra året før.

Lexus ES

Lexus ES er en mellomstor sedan produsert av Toyotas Lexus-divisjon fra 1989. Bilen er bygget på en Toyota Camry, og er utstyrt med en V6-motor og automatgir. Frem til Lexus IS ble lansert i 1998, var dette Lexus' minste modell. Til tross for at utgangspunktet er en Toyota Camry, kan ikke de to bilene fullt ut sammenlignes, da Lexus-varianten har betydelig bedre kjøreegenskaper og mer luksus.
Den første utgaven som kom i 1989 het ES 250, som skulle symbolisere motorvolumet på 2,5L. I 1992 ble bilen designet fullstendig på nytt, med navnet ES 300. Den hadde nå fått en 3L motor med 185 HK. Tredje generasjon ES ble lansert i 1997. Bilen hadde nå fått en ny 3L V6-motor med 200 HK. Til tross for at den var noe lenger enn forgjengeren, veide den betydelig mindre. I 1999 ble bilen utstyrt med en større motor på 210 HK, og fikk en facelift i 2000. To år senere ble fjerde generasjon lansert. Bilen var nå blitt betydelig større og mer luksuriøs, fordi de sportslige egenskapene nå ble tatt hånd om av nye Lexus IS. I 2003 ble den utstyrt med en ny motor, en 3,3L V6 med 218 HK. Navnet ble derfor endret til ES 330. I 2005 gjennomgikk den en facelift, hvor bl.a. grillen ble kraftig forandret. Den foreløpig siste Lexus ES (2007-modellen) ble lansert på Chicago Auto Show i Chicago i februar 2006. Motoren har blitt ytterligere forstørret, og er nå en 3,5L V6 med 272 HK. Det har gitt bilen dens nye navn, ES 350.
Lexus ES ble verdens tredje mest kjøpte luksusmodell i 2006 med 67 251 enheter. Økningen var på 11% og det førte modellen opp fra femteplassen den hadde i 2005.

Lexus GS

Lexus GS er en annen mellomstor sedan fra Lexus. Den ble lansert i Japan i 1991 under navnet Toyota Aristo, og 2 år senere i Nord-Amerika og deler av Europa under navnet Lexus GS 300. Lexus GS var ment som en konkurrent til Mercedes-Benz' populære E-klasse og BMWs 5-serie. I 1998 kom andre utgave av denne modellen, som ble kåret til "Import Car of the Year" av Motor Trend i 1998.(En pris som BMW 5-serie hadde fått året i forveien) Den var nå også å få i en utgave med en betydelig større motor, en 4,0L V8 med 300 HK, og ble kalt GS 400. 3 år senere, i 2001, ble motoren erstattet med en 4,3L motor med like mange hestekrefter, og navnet ble da endret til GS 430. I 2005 kom enda en ny modell, denne gang med 2 motoralternativer. Den minste, GS 300, ble utstyrt med en 3,3L V6-motor, mens GS 430 benyttet samme motor som i forrige modell. Innen 2008 forventes det at GS 300 erstattes med en 350 (finnes allerede i Japan), og GS 430 med 460. I 2005 ble også en hybridversjon av Lexus GS lansert, GS 450h.

Lexus LS

Lexus LS er den første modellen siden i begynnelsen.
LS er en fullstørrelse sedan i samme segment som Mercedes-Benz S-klasse og BMW 7-serie. Bilen er nesten 5 m lang, svært langt for en sedan. Den er blant de mest stillegående i sin klasse, og har en svært høy komfort. Faktisk er komforten så høy at det har blitt påstått at det går ut over kjøreegenskapene, og at den derfor ikke er like sportslig som sine tyske konkurrenter. Modellen ble utnevnt til «2007 World Car of the Year» under New York International Auto Show. 
Lexus LS460 finnes også i hybridversjon med modellbetegnelsene LS 600h og LS 600hL. LS 600hL er 5,15 meter lang og veier 2.430 kg. Den totale motoreffekten er 445HK. Bilen akselererer fra 0 til 100 km/t på 6,3 sekunder og forbruket ved blandet kjøring er 0,93 l/mil.
Den første modellen ble lansert i 1989 og var i produksjon til 1994. Den var utstyrt med en V8-motor på 4 L, og fikk derfor navnet LS 400. I lanseringsåret ble bilen kåret til "Årets bil" av magasinet "Wheels". I 1993 fikk bilen kollisjonsputer som standard også i pasasjersetet, større hjul og en rekke andre forbedringer. Andre generasjon Lexus LS ble lansert i 1994. Den fikk en stor oppgradering i design.

Lexus RX

Lexus RX finnes både i konvensjonell utgave (RX 300 og RX 350) og som hybrid (RX 400h).
Lexus RX er verdens nest mest kjøpte luksusmodell i 2006 med 95 569 enheter. 
RX er en stor familie-SUV og hovedkonkurentene er Mercedes ML, BMW X5, Audi Q7, Volvo XC90, Volkswagen Touareg og Porsche Cayenne.

Lexus LFA

Lexus LFA ble produsert i perioden 2010-2012.

LY 650

LY 650 er en luksuslystbåt bygget av Lexus i USA, designet av italienske Nuvolari Lenard. Båten er 20 meter lang og har køyeplass til seks personer. Prislappen er 450 millioner yen (4,17 millioner amerikanske dollar).